UN SERIAL DOCUMENTAR NETFLIX
Din Las Vegas, Nevada,
Show-ul de lupte Buffalo al lui Buffalo Jim.
El a fost Buffalo Jim și era un om luminos și plin de viață.
Oriunde te duceai: „Buffalo Jim!”
Las Vegas Review-Journal l-a votat
cel mai excentric personaj din Las Vegas, în 2005.
L-a întrecut și pe actualul primar.
- Pace și iubire. - Se poate.
- Din suflet. - Mulțumesc.
Din suflet, prieteni.
În acest weekend, dușmanul mafiei Buffalo Jim Barrier
a fost găsit mort într-o cameră de motel.
N-au fost semne evidente de act criminal.
Astă-seară, prietenii și rudele lui Barrier își exprimă bănuielile.
Toată familia crede că a fost ucis.
În ciuda amenințărilor continue la siguranța sa,
Jim Barrier a refuzat să dea înapoi.
Ne-am gândit că e o înscenare.
Ceva părea putred.
Știu că sunt oameni care vor să afle adevărul la fel de mult ca mine.
Merităm dreptate pentru tatăl nostru.
Pe 6 aprilie 2008, la 11:30,
la un Motel 6 de pe autostrada Boulder,
camerista a bătut la ușa camerei 105,
să vadă dacă poate să facă curățenie.
Când a deschis ușa...
FOST LOCOTENENT POLIȚIA LAS VEGAS
...a observat un domn care dormea pe pat.
A revenit la 12:30 și a observat că încă mai doarme.
La 13:10, camerista a revenit și l-a găsit în aceeași poziție.
O altă cameristă l-a scuturat, să vadă dacă e treaz,
moment în care au constatat că e mort.
Polițiștii de la infracțiuni violente au venit la începutul după-amiezii.
RAPORT DE INCIDENT
Era pe pat, cu cămașa deschisă...
CU FAȚA ÎN SUS
CĂMAȘA ERA DESCHISĂ
...o pernă la cap...
CU DOUĂ PERNE
...și pantalonii în vine.
GOL DE LA BRÂU ÎN JOS
I s-a găsit o pulbere albă pe barbă și cămașă.
PULBERE ALBĂ PE BARBĂ ȘI CĂMAȘĂ
Felul în care a fost găsit cadavrul era puțin suspect...
PROBĂ FOTOGRAFICĂ
...căci nu exista un semn clar al motivului decesului.
La un moment dat, l-au identificat ca fiind James Barrier.
Cunoscut sub numele de Buffalo Jim.
Sunt Buffalo Jim și e vineri seara din nou, frate,
aici, în Vegas Town!
Barrier era un adevărat personaj de Las Vegas,
luptător, mecanic auto, candidat politic...
Poftiți, domnule. Buffalo Jim Barrier.
Barrier a construit un bivol uriaș, animat, din papier mâché, care scotea fum.
Mi-am zis că celor din Las Vegas o să le placă.
Tatăl meu, Buffalo Jim Barrier, iubea Las Vegasul.
Luminile puternice, emoțiile, spectacolele, restaurantele.
FIICA LUI BUFFALO JIM
Și era un om impozant.
Lumina orice încăpere în care intra.
FIICA LUI BUFFALO JIM
Un adevărat personaj.
Tatăl lui a fost indian cherokee.
Ne educa despre trecutul nostru...
5 ANI
...și ne reamintea mereu
să nu ne uităm strămoșii și genealogia.
E important.
N-a avut o copilărie prea ușoară.
A început să lucreze la o benzinărie la vârsta de 15 ani,
cu fratele său mai mare, unde făcea schimburi de ulei.
Dormea în benzinărie, pe jos,
iar fratele lui mai mare îl învăța meserie.
La început s-a ocupat de mecanică, din furgoneta sa.
Și, în cele din urmă, a ajuns la nivelul de a avea
un atelier de reparații auto, deschis la sfârșitul anilor '70.
Auto & Marine, vă pot ajuta?
A reparat multe mașini senzaționale.
Știu că a reparat una pentru Wayne Newton și Robert Goulet.
ELECTRICIENI AUTO SPECIALIȘTI
Știu că până și unele vedete din alte state își aduceau mașinile la el.
Era un om foarte grijuliu și harnic.
Mereu a avut grijă de familie.
Eram patru surori.
Am o soră mai mare, Jessica.
Și mai am o soră pe nume Elise.
Și sora noastră mai mică, Jerica.
Mama era îndrăgostită de tata. Încă îl mai iubește.
Dar, în 2000, mama l-a părăsit pe tata
și ne-am mutat în Seattle, Washington. Mama are o soră acolo.
Jerica s-a dus să stea cu tata...
BUN VENIT ÎN FABULOSUL LAS VEGAS
...și o trata ca pe o regină.
Mergeau peste tot împreună.
Erau nedespărțiți.
Fiecare zi era interesantă. Ceva nou.
Era foarte distractiv. Mereu făceam chestii interesante.
Și i-au plăcut mereu luptele.
Lovitura pompierului!
Frate!
Noul campion mondial la categoria grea,
Johny „Psihopatul” Paine!
Buffalo voia să aibă propria școală și companie de lupte.
Sunt aici astă-seară, la Școala de lupte profesioniste a lui Buffalo Jim, frate.
I-a zis Federația de Lupte Buffalo.
LUPTĂTOR PROFESIONIST
Uau!
Cade Înaltul, Geamănul!
Înainte!
Stilul lui era dur!
Avea inele pe toate degetele.
E vineri seara!
Purta o vestă antiglonț care era făcută din gloanțe.
E Buffalo Jim!
Toți voiau să fie lângă Buffalo.
Ajungem în vârf, Buffalo!
Buffalo era un om plăcut și ne-am înțeles imediat.
Am devenit pe loc prieteni la cataramă.
L-a ridicat! L-a trântit!
Show-ul lui era seara târziu, la televiziunea prin cablu.
FOST CONSILIER LAS VEGAS
Era foarte urmărit. Foarte teatral.
O nouă seară de vineri. Show-ul de lupte al lui Buffalo Jim!
Sunt cu Micuța Buffalo!
Am decis să particip la un episod din show-ul său de lupte.
Fă-l praf, Buff!
Numele Micuța Buff a apărut fiindcă eram partenera lui.
Îmi place! Știi ceva?
Era distractiv.
Știa să facă spectacol.
Nu știi niciodată ce se va întâmpla.
A durat vreo șase ani.
Eram doar eu și el.
Ne aflăm în fața casei familiei mele.
Asta e casa în care am locuit. Era casa visurilor tatălui meu.
Îi plăcea la nebunie aici.
S-a uitat la munte,
a văzut acolo un șef de trib indian și a zis:
„Ăsta o să fie muntele meu.”
Iar acum, că sunt aici, nu mă mai simt la fel.
Nu e la fel fără el.
19:20 - 5 APRILIE 2008
În seara aceea, tata a menționat
că iese la cină cu un prieten.
A zis: „Mă întorc înainte de ora 00:00.”
În jurul orei 21:30 i-am trimis un SMS,
dar n-a răspuns.
Apoi l-am sunat mai târziu
și nu mi-a răspuns.
Am încercat să-l sun pe tata din nou dimineața
și nu mi-a răspuns.
Atunci m-am alarmat.
„Tata nu răspunde la telefon. Ce se întâmplă?”
În jurul orei 14:00, eram cu Elise, sora mea,
și am primit un telefon de la o polițistă
care a zis că sună în legătură cu tatăl meu.
A zis: „Aș vrea să vorbesc cu un adult.”
Eu aveam doar 15 ani.
Elise avea 20 de ani atunci.
Așa că, speriată, m-am dus s-o chem pe Elise.
Am dat volumul telefonului mai tare, ca să aud conversația.
Elise a preluat apelul. Polițista de la telefon a zis:
„Tatăl tău a murit.
Și trebuie să vii la Motelul 6 de pe autostrada Boulder
să identifici cadavrul.”
În mașină, în drum spre Motelul 6...
am plâns amândouă necontrolat, iar Elise conducea 160 km/h pe autostradă.
Voiam să ajungem cât mai repede posibil.
Când am oprit în fața motelului,
ne-a întâmpinat un agent de la poliția metropolitană,
care ne-a invitat în camera de motel
să identificăm cadavrul tatălui meu.
Asta e camera în care tata a fost găsit mort.
Era chiar aici, pe targă, când am intrat în cameră.
Era într-un sac, iar acesta era desfăcut.
Momentul acela...
E atât de dureros să-mi amintesc și să mă gândesc la el!
L-au găsit întins pe pat.
Nu ne venea să credem
că tata era mort în fața noastră, la un motel.
Mi-e foarte greu să văd camera asta.
PROBE FOTOGRAFICE
A fost ultimul loc în care l-am văzut înainte de înmormântare
și l-am îmbrățișat.
În camera asta l-am atins pentru ultima oară.
Și era atât de rece!
Rețin că polițiștii au trebuit să-mi spună să-i dau drumul,
pentru că trebuia să-i ia cadavrul.
Nu voiam să-i dau drumul.
Poliția nu ne-a dat informații și detalii despre cum a fost găsit
sau ce s-a întâmplat cu tatăl meu.
Poliția ne-a dat mie și lui Elise un plic cu cheile mașinii, portofelul,
telefonul mobil și bonul de la motel.
LUCRURILE LUI BARRIER I-AU FOST DATE... FIICEI LUI MAI MARI
Am scos imediat telefonul
și mi-am zis să mă uit în jurnalul de apeluri,
să văd cine a fost ultima persoană cu care a vorbit.
Avea un mesaj.
Așa că i-am ascultat mesajele vocale,
să aflu cine a lăsat acel mesaj.
Această persoană poate fi ultima cu care a vorbit.
În mesaj, ea spunea: „Salut, Buffalo! Sunt Lisa.
E totul în regulă?”
Și o spusese pe un ton de îngrijorare.
Așa că am sunat la numărul acela, femeia a răspuns și am întrebat-o:
„Tu ești Lisa?”
Și nu mi-a răspuns.
Am întrebat-o: „Îl cunoști pe Buffalo Jim?”
A zis: „Nu-l cunosc pe Buffalo Jim” și a închis.
Femeia care a lăsat mesajul vocal era aceeași care a răspuns la telefon.
De ce să-i fi lăsat un mesaj vocal tatălui meu?
Îi spuneam lui Elise: „Nu, știe ceva!
Știe ceva. Minte. Cum să nu-l cunoască pe tata?
Sunt jurnale de apeluri aici. A lăsat un mesaj vocal.”
Eram în California, în vacanță,
și am primit un telefon de la Elise, sora mea.
A zis: „Jennifer, tata a fost găsit mort. Acum am semnat pentru cadavrul său.”
Am fost șocată. Nu știam ce să spun.
A fost ciudat, pentru că Buffalo nu mă sunase de câteva zile.
Apoi a sunat telefonul.
Mi-a apărut numele lui Buffalo Jim.
Și, când am răspuns,
era fiica lui.
A zis:
„Johny, tata nu mai e.”
Să treci de la o prezență constantă în viața ta...
A fost diferit când totul s-a oprit.
Gata!
COMITATUL CLARK, NEVADA - MEDICINA LEGALĂ
În dimineața zilei de 7 aprilie 2008
mi s-a cerut să-i fac autopsia dlui Barrier.
FOST MEDIC LEGIST
Când cineva e găsit mort într-o cameră de hotel,
nu se află în mediul său obișnuit.
Dacă vrei să fii conservator, iar eu eram,
e bine să consideri cazul omucidere, până la proba contrarie.
Dl Barrier nu avea nicio traumă externă.
N-a fost împușcat. N-a fost înjunghiat. N-a fost bătut. N-a fost strangulat.
Avea o pulbere albă pe nas și pe barbă.
ANALIZE PENTRU ARSENIC, STRICNINĂ, CIANURĂ, GHB
L-am testat pentru mai multe droguri, pe lângă cele standard.
A ieșit pozitiv doar la cocaină.
Nivelul minim letal pentru cocaină
e între 100 și 200 de nanograme pe mililitru.
Dl Barrier avea un nivel în sânge de circa 250.
Dl Barrier avea o boală cardiacă gravă,
iar cauza decesului a fost o combinație între boala cardiacă și cocaină.
Am stabilit că murise pe 5 aprilie 2008, între orele 19:00 și 21:00.
După ce am primit informații dintr-un raport toxicologic,
am fost foarte șocată.
Nu ne venea să credem,
fiindcă nu l-am văzut niciodată drogându-se,
consumând alcool sau petrecând.
Lui Buffalo îi plăcea să iasă și să se distreze.
Dar n-a consumat niciodată droguri în prezența mea.
Am o amintire cu Buffalo spunând: „Mănânc sănătos
și sunt în cea mai bună formă din viața mea.”
Tata mi-a spus că în anii '80
mai consuma cocaină din când în când.
Nu era mândru de asta,
dar în cei 24 de ani cât l-am cunoscut pe tata,
nu l-am văzut niciodată consumând niciun drog.
Dacă ar fi adevărat că avea cocaină în corp și o luase singur...
AVOCATUL LUI JIM
...aș fi șocat.
Ar fi ceva ce nu-i stătea deloc în fire lui Buffalo, cel pe care-l știam eu,
căci a avut o problemă cu cocaina în tinerețe
și era mândru că o depășise.
PROBE FOTOGRAFICE
Când am mers să-i identificăm cadavrul,
nu era nicio urmă de cocaină în camera de motel.
De unde a apărut cocaina și de ce nu era prezentă?
Pulberea albă găsită pe barba și mustața lui
nici nu știm dacă era într-adevăr cocaină sau nu.
Nu se știe dacă era cocaină pură sau combinată. Nu se știe ce era.
Doar că era o pulbere albă.
A testat cineva cocaina de pe nas,
cămașă sau barbă, să vadă care era concentrația?
Nu.
Stăteam în jurul mesei,
iar surorile mele au zis: „Jennifer, a fost o înscenare.
Ce ne facem? O să se facă ceva?”
Ceva părea putred.
Fusese o mână criminală.
În seara când a murit tata,
știm că a primit un mesaj vocal de la o femeie pe nume Lisa.
Le-am zis polițiștilor: „Vă rog să vorbiți cu femeia asta.”
La un moment dat, polițiștii găsiseră...
POLIȚIA LAS VEGAS
...o domnișoară care a fost în cameră cu dl Barrier în seara decesului.
Și ea le spusese...
POLIȚIA LAS VEGAS - DECLARAȚIE VOLUNTARĂ
...că avuse o relație de durată cu dl Barrier.
NE-AM ÎMPRIETENIT
M-A AJUTAT
A zis că l-a sunat pe dl Barrier...
E UN PRIETEN BUN
...și i-a dat la telefon un amic
care voia să-i vândă o motocicletă.
UN AMIC ARE O MOTOCICLETĂ DE VÂNZARE
Ea a declarat
că l-a sunat...
AVEA UN HARLEY DE VÂNZARE
...căci era cu un amic din Arizona
care avea nevoie de bani și voia să vândă motocicleta.
Totuși, acea persoană n-a mai fost menționată.
Tata a plecat cumva de acasă. A decis să se întâlnească cu ea.
Lisa a spus că ea și Buffalo Jim
au stabilit să se vadă la benzinăria de pe B-dul Charleston,
apoi au mers la Motelul 6 de pe autostrada Boulder.
Tânăra a zis că dl Barrier a parcat un Rolls-Royce
în spatele Motelului 6.
La ora 20:22, Buffalo Jim a fost văzut în holul Motelului 6
primind cartela de la camera 105.
După circa 30 de secunde,
Buffalo a trecut foarte încet prin fața biroului motelului.
Iar în spatele lui era o femeie scundă.
Era la trei, patru pași în spatele lui.
Era Lisa.
Lisa spune că, după ce au intrat în camera 105...
au jucat un joc cu fantezii sexuale.
Tânăra a spus că dl Barrier consuma multă cocaină
și se comporta paranoic.
A încercat să-l calmeze spunându-i că trebuie să bea apă.
Spune că dl Barrier s-a întins pe pat
și a început să aibă convulsii.
Își strângea pieptul cu ambele mâini, spune ea, ca la o criză ușoară.
L-a lăsat pe Buffalo Jim în camera de motel.
Lisa a zis că a luat un taxi înapoi la Chevron, unde își lăsase mașina.
La 21:30, a lăsat un mesaj pe telefonul lui Buffalo Jim
întrebându-l dacă e teafăr, dar acesta nu i-a răspuns.
A spus că-l cunoștea de ani de zile.
Dacă știi pe cineva de mulți ani,
de ce nu chemi poliția când face o criză?
Și încă mă întreb ce e cu tipul cu care era ea
și care voia să vândă motocicleta.
Unde era tipul ăsta?
N-a fost interogat.
Unde e motocicleta?
Încă ceva. Tata s-a cazat la motel la ora 20:22.
Dar camera lui a fost accesată cu șapte minute înainte să ajungă,
cu o cartelă de client.
Cineva a folosit cartela. S-a intrat în cameră
cu puțin timp înainte să ajungă Buffalo.
Era seara târziu. Să fi fost vreo cameristă?
Foarte puțin probabil.
Cameristele lucrează de obicei după-amiază.
De asemenea, în raportul privind accesul cu cartela
se arată ce cheie a fost folosită.
Dacă e o cheie de manager, de cameristă...
Scria că era o cheie de client.
Asta îmi spune că cineva era în cameră și îl aștepta să se cazeze.
CAMERA 105 E ACCESATĂ
E șocant că nu s-a anchetat asta...
BUFFALO JIM SE CAZEAZĂ
ȘAPTE MINUTE
...ca act criminal și e alarmant pentru noi.
Când tata a fost găsit mort în pat la Motelul 6,
avea o bancnotă de un dolar împăturită în portofel.
N-avea niciodată bani împăturiți în portofel.
Se știa că tata purta mulți bani la el.
De ce rămăsese cu o bancnotă de un dolar?
Am auzit că e un semn notoriu lăsat de mafie.
Mesajul din spatele dolarului rămas în portofel era:
„Ți-am făcut-o. Asta e o lovitură. Gluma e pe seama ta.”
Fostul consilier Steve Miller, prieten vechi cu Barrier,
suspectează o mână criminală
și zice că Barrier a primit amenințări cu moartea în ultimele zile.
Înainte să moară,
tata a primit multe amenințări cu moartea,
sub diverse forme.
Prima dată când am observat că tata primea
scrisori și apeluri de amenințare
a fost cu doi ani înainte să moară.
Primea telefoane...
la birou, de la numere necunoscute,
iar un bărbat țipa latelefon:
„O să te omor!”
Îi ziceam: „Doamne, tată! Primești amenințări. Nu ești îngrijorat?”
El zicea: „Nu, râd de ele.
Trebuie doar să am grijă.
Să-mi păzesc spatele.”
Zicea: „N-o să dau înapoi
și n-o să las pe nimeni să-mi ia nimic.”
Amenințările cu moartea pe care le primea tata
se credea că izvorăsc din conflictul vechi
pe care-l avea cu o firmă vecină, Crazy Horse Too.
Crazy Horse Too era un club pentru domni.
Era lângă garajul lui Buffalo.
ȘCOALA DE LUPTE BUFFALO JIM
Era cel mai de succes club pe care și-l putea imagina orașul.
Aparținea unui om pe nume Rick Rizzolo.
Rick Rizzolo avea o reputație în Las Vegas
ca nefiind un om amabil cu cei ce i se împotriveau.
Au fost zvonuri despre implicarea mafiei în Crazy Horse.
Dacă unele au fost confirmate? Da.
Conflictul a început prin 1998,
când Buffalo n-a vrut să renunțe la spațiul său
pentru extinderea Crazy Horse Too,
apoi s-a înrăutățit.
Vor să mă dea afară
și am patru copii de hrănit. Nu prea cred.
Probabil costa un milion și jumătate să-l scoată de acolo în mod corect,
dar nu i-au oferit niciun ban.
Buffalo a spus: „De ce să mă mut?
Dacă nu mă plătești, rămân.”
Și atunci au apărut problemele, din acel moment înainte.
Avea un atelier Auto Marine
și, ca la orice mecanic, oamenii își lăsau mașina peste noapte.
Au fost multe vandalisme la atelier.
Tata pleca acasă seara. A doua zi venea la atelier
și mașinile erau avariate...
cauciucurile erau dezumflate.
Tata pierdea clienți.
Era o luptă continuă.
Tata scotea bani din buzunar să repare daunele.
VEHICULE VANDALIZATE... ...SPAȚIUL LUI BARRIER VANDALIZAT
Mecanicul auto Jim Barrier spune
că clubul topless a adus doar probleme în cartier.
Puneau indicatoare false cu „Acces pompieri”,
chemau poliția rutieră din oraș să amendeze doar clienții mei.
De-a lungul anilor, clubul a început să aibă o reputație pentru violență.
S-a vorbit mult despre paznicii care băteau o parte dintre clienți.
Una dintre presupusele victime e acest om, Kirk Henry, un turist din Kansas
care spune că s-a ales cu gâtul rupt
după o noapte de dansuri în poală și băutură la Crazy Horse.
S-a vorbit despre o serie de presupuneri,
multe dintre acestea confirmându-se.
Și s-a ajuns la punctul
în care Buffalo avea multe pagube.
Suma se ridica la sute de mii de dolari.
Așadar, cu atâtea venituri pierdute, interferențe în afacerea sa
și provocarea intenționată de suferințe emoționale lui Buffalo,
am intentat proces în numele lui Buffalo pentru un milion de dolari,
să încerc să-l ajut.
ANCHETĂ ÎNTR-UN CLUB DE STRIPTEASE PENTRU VEDETE
Pe durata procesului,
s-a aflat că prin 1995...
SUB ANCHETĂ FEDERALĂ PENTRU PRESUPUSĂ CRIMĂ ORGANIZATĂ ȘI EVAZIUNE
...FBI a anchetat Crazy Horse
înainte ca Buffalo să aibă conflicte cu ei.
Am primit sarcina să lucrez la programul de crimă organizată al FBI.
Iar în anii '80, '90 și 2000...
FOST AGENT FBI
...mafia era implicată în administrarea unor cluburi de striptease din oraș.
Cluburile de striptease fac mai mulți bani pe metru pătrat decât un cazinou.
În mare parte, sunt bani gheață. Nimeni nu plătea taxe pe banii ăștia.
Unul dintre localurile din Las Vegas unde găseai reprezentanți
ai tuturor familiilor de mafioți din SUA
era Crazy Horse Too...
CLUBUL CRAZY HORSE TOO... ...LEGĂTURI CU CRIMA ORGANIZATĂ
...iar garajul lui Buffalo Jim era alături.
Aveam o anchetă în curs, fiindcă acest club
era implicat în evaziune fiscală, extorsiune...
CONSPIRÂND SĂ ESCROCHEZE SUA...
...și alte tipuri de activități ilegale.
...EXTORSIUNE ȘI AMENINȚĂRI CU VIOLENȚA
Mulți angajați de la Crazy Horse sunt cercetați de FBI.
Proprietarul clubului, Rick Rizzolo,
recunoaște că a angajat oameni cu antecedente penale,
dar a negat că ar fi comis infracțiuni la club.
În acea perioadă, Buffalo oferea informații FBI-ului
despre ce se petrecea la Crazy Horse.
Buffalo Jim ne-a trimis cutii cu probe,
de obicei săptămânal,
timp de aproximativ doi ani.
Își nota ce îi spuneau oamenii și ne trimitea nouă.
A fost de mare ajutor.
Pe 20 februarie 2003,
am executat mandatul de percheziție la Crazy Horse Too.
Am avut două echipe SWAT
și vreo 80 sau 100 de agenți.
Era și timpul.
Au fost multe probleme aici de când a venit Crazy Horse Too.
După atâția ani, în sfârșit îl prind pe tipul ăsta.
Prin anul 2006,
s-a ajuns la o înțelegere
prin care Rick Rizzolo pleda vinovat pentru evaziune fiscală.
Apoi, la începutul lui 2007,
Rick Rizzolo a fost condamnat la un an și o zi de închisoare.
Tata s-a simțit ușurat că Rizzolo a ajuns la închisoare,
știind că Rizzolo le-a provocat necazuri lui și familiei mele.
Mereu m-a asigurat că totul va fi bine,
că voi fi mereu protejată și că voi fi mereu în siguranță.
FBI ÎL VREA PE RIZZOLO DIN NOU ÎNCHIS
Din păcate, Rick Rizzolo a stat închis doar zece luni, pentru bună purtare.
Așa că a ieșit în martie 2008
și a fost plasat în arest la domiciliu.
Cu câteva zile înainte de moartea misterioasă a lui Buffalo Jim la motel,
inamicul său, Rick Rizzolo, proprietar de club corupt,
a ieșit din închisoare.
Rick Rizzolo a stat în arest la domiciliu doar o săptămână, până pe 4 aprilie 2008.
Buffalo a murit pe 5 aprilie.
Rizzolo iese din închisoare și Buffalo moare a doua zi.
Ce naiba? Ceva se întâmplă.
Încă o coincidență foarte ciudată.
Mi s-a spus că Lisa, femeia din camera de motel,
era stripteuză și lucra la Crazy Horse Too
de mulți ani.
Dacă lucra la Crazy Horse, trebuia să-l cunoască pe Rick Rizzolo.
Iar Buffalo a murit în seara aceea, cu Lisa, la motel.
Asta mă face să cred că ea a făcut parte din planul
de lichidare a tatălui meu.
A mai fost un lucru care m-a alarmat
și m-a făcut să simt că ceva nu e în regulă.
După ce ne-a sunat poliția și ne-a zis că tata a fost găsit mort,
eu și sora mea am înconjurat toată clădirea
căutând mașina tatălui nostru,
dar n-am văzut-o nicăieri.
Rolls-Royce-ul era bunul său cel mai de preț.
L-am întrebat pe polițist: „Unde e mașina?”
Polițistul a zis: „Nu știm unde e mașina.”
După cum vedeți, e o parcare foarte mică.
N-ai cum să nu vezi un Rolls-Royce.
Nu sunt locuri ascunse.
Unde e?
Pe 6 aprilie 2008, ziua în care a fost găsit cadavrul,
poliția a predat camera 105 înapoi conducerii Motelului 6.
Apoi, la ora 17:30,
Rolls-Royce-ul dlui Barrier era în parcarea Motelului 6,
după ce polițiștii nu-l găsiseră mai devreme.
Elise a primit un telefon de la un sergent de la Poliția Las Vegas.
I-a zis că mașina e acolo.
„Cum adică mașina e acolo? Nu era acolo.” Era acolo.
Totul era cât se poate de confuz.
Poliția întocmise un raport pentru dispariția mașinii,
iar după câteva ore aceasta a apărut.
Nu știu ce s-a întâmplat cu mașina.
Poate că n-au văzut-o mai devreme.
Poate că cineva avea acces la mașină.
Mașina lui Barrier a fost percheziționată de poliție.
În urma percheziției n-a ieșit la iveală nicio probă suspectă.
Nici amprente. Nici fire de păr. Nimic.
E foarte ciudat.
Sunt destul de multe lucruri care...
Ar fi trebuit analizate mult mai atent și mai profund.
O altă incoerență uriașă în acest caz
e faptul că apar două telefoane în raportul poliției
și niciunul nu era al lui tata.
TELEFON MOBIL MOTOROLA
Ăsta era telefonul lui tata.
Telefonul ăsta nu apare deloc în raportul poliției.
Apare un telefon argintiu.
Apărea în raport, dar noi nu l-am primit.
Nici nu știm ca tata să fi avut telefonul ăsta.
Deci al cui e telefonul? Și ce căuta în camera lui?
Iar asta e intrarea din față a clubului de noapte Crazy Horse Too.
Rudele lui Jim Barrier sunt convinse că fostul proprietar al clubului
ar fi putut juca un rol în ceea ce s-a întâmplat cu Barrier.
Am vorbit cu tatăl meu în joia dinainte să moară
și a zis: „Rick Rizzolo tocmai a ieșit din închisoare.”
Tata mi-a spus că, de-ar fi să-i facă felul,
mai exact, cei de la Crazy Horse Too:
„ar face să pară că am murit de supradoză, cu niște femei.”
Asta a fost ultima conversație avută cu tata.
Și tata a primit o scrisoare în ziua în care a murit.
Scria: „Dle Barrier,
au fost câteva întâlniri, în mai multe locuri din oraș,
cu Rick Rizzolo.
Ai grijă. E pus pe rele.
Se folosește de oameni să se apropie de dumneata.
A zis că va folosi o femeie să aibă acces la afacerea dumitale.”
În weekend, cadavrul lui Barrier, în vârstă de 55 de ani,
a fost găsit într-o cameră de motel de pe autostrada Boulder.
Poliția spune că nu va fi o anchetă oficială.
Trebuie să te uiți mereu la toți suspecții posibili.
Dacă e adevărat că primea amenințări anonime
și că i s-au făcut multe lucruri negative pentru afacerea sa,
după care a fost găsit mort,
asta e destul ca să anchetezi.
Când a murit Buffalo,
procesul împotriva lui Rick Rizzolo a murit odată cu el.
Nu-ți poți pierde martorul cheie.
Cazul era solid când era în viață.
Nemaifiind în viață, nu mai era un caz solid.
Tata și-a făcut dușmani din niște oameni foarte puternici
și cred că a fost ucis pentru asta.
Teoria mea ar fi că l-au adus într-o situație vulnerabilă.
Poate l-au forțat să consume cocaină.
În cazul dlui Barrier,
nu mă îndoiesc că putea avea ceva în sistem ce nu am detectat.
Posibilitățile ar fi să fi fost forțat cumva
să ia cocaină la un nivel cu care nu era obișnuit
sau să fi fost păcălit,
deoarece cocaina poate avea concentrații diferite
când o cumperi de pe stradă.
Nu știi exact cât de tare e.
Cred că tata a fost ademenit de femeia aia, Lisa.
Nu știm ce s-a întâmplat. Cum a ajuns la motel? Nu știm.
Nu s-a investigat cum trebuie, să putem spune.
Mulți mi-au zis că, pentru a-i oferi un dar de ieșire din închisoare,
cineva a decis să-l elimine pe Buffalo.
Asta ar fi fost cea mai mare favoare pentru Rick Rizzolo.
Cine știe dacă s-a întâmplat?
Toată povestea e cusută cu ață albă.
A murit în circumstanțe foarte suspecte.
Trebuie privită ca o crimă.
Sincronizarea mi se pare foarte suspectă.
Nu știu dacă Buffalo Jim a ingerat cocaina de bunăvoie sau nu,
dar am mai multe întrebări decât răspunsuri.
RICK RIZZOLO ȘI „LISA” AU REFUZAT SĂ FIE INTERVIEVAȚI
În septembrie 2006, Crazy Horse s-a închis
după revocarea licenței pentru băuturi alcoolice.
În august 2019,
clădirea căzuse într-o stare foarte proastă.
Fusese spartă de vagabonzi și a fost declarată necorespunzătoare.
După moartea lui Buffalo,
Jennifer Barrier a preluat atelierul lui Buffalo,
ca să termine proiectele începute, toate acele vehicule.
Apoi, în cele din urmă, atelierul s-a închis.
Aici, în Las Vegas, am pierdut cel mai viu personaj.
Era un tip masiv, pe care toată lumea îl iubea.
Și era haios.
A lăsat un gol în orașul nostru când a murit,
pe care nu-l vom putea umple niciodată.
Bună!
- Micuță Buff! Mă bucur să te văd! - Și eu!
Buffalo știa să se facă plăcut.
Când era prezent, oamenii îl urmau.
Îi plăcea să fie Buffalo Jim și asta îl făcea fericit.
Mi-e foarte dor de el.
Sper ca fiicele lui să știe că au însemnat foarte mult pentru el
și că ar fi foarte mândru de ele.
ÎN MEMORIA LUI JAMES „BUFFALO JIM” BARRIER
Le-a iubit mult pe fete.
Ultimii 13 ani au fost foarte dificili.
Mi-am pierdut cel mai bun prieten. Mi-am pierdut tatăl.
M-am simțit singură mulți ani după ce a murit.
În 1999, am mers cu tata cu mașina la muntele Charleston.
E un loc în care mergeam cam o dată la două luni.
Stăteam la cabană și beam ciocolată caldă împreună.
Tata m-a întrebat:
„De-ar fi să mi se întâmple ceva, ai sări?”
I-am zis: „Da, dar ce înseamnă asta?”
Acum știu ce însemna.
Sunt oameni care știu adevărul.
Sper să vină și să vorbească cu noi.
Vrem să știm ce s-a întâmplat cu tatăl nostru.
DACĂ AVEȚI VREO INFORMAȚIE DESPRE MOARTEA MISTERIOASĂ
A LUI „BUFFALO JIM” BARRIER, ACCESAȚI
UNSOLVED.COM.
Subtitrarea: Daniela Vereș